 **11.5.22**

**MasterChef 2022**

**Δευτέρα – Παρασκευή στις 21:00**

**Δείτε την Τετάρτη 11/5 στις 21:00**

**στο 77ο Επεισόδιο του MasterChef 2022**

Ο **Δημήτρης Ταϊρίδης** δεν κατάφερε να διατηρήσει τη θέση του στο διαγωνισμό και αποχώρησε στην τελευταία δοκιμασία αντιγραφής πιάτου και έτσι διαμορφώθηκε η **τελική 8αδα** του φετινού διαγωνισμού.

Απόψε, η στιγμή που πολλοί περίμεναν!  Η πολυαναμενόμενη και αγαπημένη **Ομαδική Δοκιμασία** του θρυλικού «τοίχου», έφτασε για το **MasterChef 2022**!

Οι δυο ομάδες καλούνται να χωριστούν η καθεμία σε δυο υποόμαδες και να επικοινωνήσουν, όσο το δυνατόν καλύτερα, χωρίς οπτική επαφή, ώστε να παραδώσουν στους τρεις chef κριτές, **Σωτήρη Κοντιζά, Πάνο Ιωαννίδη** και **Λεωνίδα Κουτσόπουλο**, έξι πανομοιότυπα πιάτα. Τόσο η ομάδα του αρχηγού, όσο και η ομάδα του υπαρχηγού οφείλουν να έχουν στο τέλος του χρόνου, που θα τους δοθεί, ένα ορεκτικό, ένα κυρίως και ένα γλυκό πιάτο, πανομοιότυπα σε γεύση αλλά και εμφάνιση.

Ο **Χριστόφορος Κατσιάνας**, έχοντας κερδίσει στη δοκιμασία του **Tεστ Δημιουργικότητας**, είναι ο αρχηγός της μίας ομάδας και εκείνος που έχει τα πλεονεκτήματα αυτής της δοκιμασίας στη διάθεσή του. Ο ρόλος του αρχηγού σε αυτή την **Ομαδική Δοκιμασία** είναι ίσως πιο σημαντικός από ποτέ, αφού καλείται να επιλέξει τα υλικά των πιάτων και να καθοδηγήσει την ομάδα. Ποιος θα είναι ο αντίπαλος αρχηγός και πώς θα διαμορφωθούν οι νέες ομάδες;

Οι διαγωνιζόμενοι ανυπομονούσαν για αυτή τη δοκιμασία καθώς κάποιοι θεωρούν πως έχουν καταφέρει να την αποκωδικοποιήσουν, χωρίς να χρειάζονται ένταση και φασαρία, ενώ κάποιοι περίμεναν απλά τη στιγμή για να «βάλουν τις φωνές».

Και οι δυο ομάδες μαγειρεύουν με πάθος για τη νίκη, αφού κανείς δεν θέλει να διακινδυνεύσει τη θέση του στο διαγωνισμό, σε αυτό το κομβικό σημείο. Η στιγμή της παρουσίασης των πιάτων έχει περισσότερη αγωνία από ποτέ, αφού κανείς δεν ξέρει, μέχρι εκείνη τη στιγμή, αν κατάφεραν να επικοινωνήσουν σωστά. Σε κάποιους η αποκάλυψη θα φέρει ανακούφιση, ενώ σε άλλους, δυστυχώς, απογοήτευση.

**Δείτε εδώ το trailer της Τετάρτης 11/5:** [**https://youtu.be/M5Dxfm3vITQ**](https://youtu.be/M5Dxfm3vITQ%20)

**MasterChef 2022**

**Δευτέρα – Παρασκευή στις 21:00**

**Ποιος θα «κάψει» έναν – έναν τους αντιπάλους του;**

**Ποιος θα αντέξει μέχρι το τέλος;**

**Ποιος θα γευθεί τη νίκη;**

**Ποιος θα είναι ο επόμενος Έλληνας MasterChef;**

Μόνο ένας θα αναδειχθεί **MasterChef 2022**!

Έμπνευση, ανταγωνισμός, δημιουργία, ένταση, αγωνία, συγκίνηση!

Παραγωγός: **Νίκος Χριστοφόρου**

Head of Productions: **Σάββας Βέλλας**

Executive Producer: **Βασίλης Γεωργιάδης**

Σκηνοθεσία: **Κώστας Τριπύλας**

Οργάνωση Παραγωγής: **Χρήστος Γκόγκας**

Creative Producer: **Θανάσης Μητρέλιας**

Διεύθυνση Φωτογραφίας: **Γιώργος Μιχελής**

Εκτέλεση παραγωγής: **Green Pixel Productions**

**#MasterChefGR**

**MasterChef on Social Media**

<https://www.facebook.com/MasterChefGR/>

<https://twitter.com/masterchefgr>

<https://www.instagram.com/masterchefgr/>

<https://www.tiktok.com/@masterchefgr>

[**https://www.star.gr/tv/psychagogia/masterchef/**](https://www.star.gr/tv/psychagogia/masterchef/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

Γραφείο Τύπου & Επικοινωνίας